осигуряване;
 е)
 разходите са приемливи, обосновани и отговарят на принципа на добро финансово управление, по-специално от гледна точка на икономичността и ефикасността.
 2. Когато не се представя сертификатът, посочен в параграф 1, бенефициерите представят копия от всички фактури и оправдателни документи, доказващи, че разходите са допустими и действителни.
 3. При административните проверки на исканията за плащане държавите членки систематично проверяват представените документи по отношение на разходите, които са счетени за допустими въз основа на административните проверки на първоначалното заявление за подпомагане, както и по отношение на другите критерии, изброени в параграф 1.
 Когато бенефициерите представят сертификат за финансовия отчет, административните проверки може да се извършат въз основа на този сертификат. Когато обаче административният преглед на сертификата за финансовия отчет не предоставя адекватни доказателства за това, че разходите са допустими и действителни, както и за спазването на критериите, изброени в параграф 1, държавите членки изискват всякаква допълнителна информация, която считат за нужна, и при необходимост извършват допълнителни проверки.
 4. Проверките на място на операциите по информиране и популяризиране може да се извършват в помещенията на бенефициера или на организиращия орган, на който бенефициерът е поверил изпълнението на операцията по информиране или популяризиране, или на части от нея.
 Проверките на място имат за цел да се провери дали разходите са действителни и допустими и се изразяват в преглеждане на представените фактури и оправдателни документи спрямо счетоводната документация и — при необходимост — спрямо други оправдателни документи.
 При проверките на място инспекторите може да проверяват извадка, която обхваща минимум 30 % от размера на исканото подпомагане и минимум 5 % от всички фактури или други оправдателни документи, които са представени или които са обхванати от сертификата за финансовия отчет, представен преди извършването на проверката на място.
 Член 42
 Проверки във връзка с операциите по преструктуриране и конверсия на лозя
 1. За проверка на спазването на разпоредбите относно подпомагането за операциите по преструктуриране и конверсия на лозя, предвидени в член 46 от Регламент (ЕС) No 1308/2013, държавите членки използват лозарския регистър.
 При прилагането на член 13 от Делегиран регламент (ЕС) 2016/1149 държавите членки определят правила относно процедурите за наблюдение на изпълнението на всяко действие в рамките на финансовата година и площта, посочена в заявлението за подпомагане.
 2. Проверката за потвърждаване на действителното провеждане на изкореняването като действие по преструктуриране и конверсия на лозя, се извършва посредством проверка на място. В случай на изкореняване на всички лозови насаждения в парцела или ако разделителната способност на дистанционното наблюдение е равна или по-голяма от 1 m2, проверката може да се извърши чрез дистанционно наблюдение.
 3. Площите, за които се получава подпомагане за операции по преструктуриране и конверсия на лозя, се проверяват систематично преди и след изпълнението на операциите. На проверка подлежат парцелите, за които е подадено заявление за подпомагане.
 Проверката преди изпълнението на операциите обхваща и проверка дали съответните лозя съществуват, проверка на засадената площ, определена в съответствие с член 44 от настоящия регламент, както и проверка дали е изключено обичайното подновяване на лозя, както се изисква съгласно член 46, параграф 3, втора алинея от Регламент (ЕС)